Leerder geskors ná boelie-video versprei | Maroela Media
'n Video wys hoe 'n leerder aan 'n hoërskool in Noordwes 'n ander leerder aan die hare beetkry. (Foto: Skermgreep)
'n Gr. 11-leerder van 'n hoërskool in Leeudoringstad in Noordwes is geskors nadat 'n video wat wys hoe sy 'n medeleerder boelie op sosiale media gedeel is.
In die video kan gesien word hoe 'n leerder verbonde aan die Tiragalo Secondary School 'n medeleerder, ook 'n meisie, aan die hare beetkry en oor die grond sleep. Ander leerders probeer die boelie se hande om die slagoffer se hare loskry, maar die boelie klou verwoed en gee nou en dan 'n skop in die slagoffer se rigting. Kyk die video hier.
Die voorval het glo ná skool plaasgevind.
"Die slagoffer se ma het die voorval by die skool aangemeld en die boelie in die video is deur die skoolhoof ingeroep. Die meisie het skuld beken en is gevolglik tydelik geskors, hangende 'n dissiplinêre verhoor na die voorval," het Elias Malindi, woordvoerder van die departement van onderwys in Noordwes, gesê.
Die slagoffer se ma het ook 'n klag van aanranding by die polisie aanhangig gemaak.
"Die slagoffer ontvang tans berading en die polisie is gevra om leerders toe te spreek oor die gevolge van boeliery," het Malindi gesê.
Die LUR vir onderwys in die provinsie, Mmaphefo Matsemela, het die voorval ook veroordeel.
Absoluut skokkend en sommige kinders van vandag het nie meer respek vir ander nie. Dissipline begin by die huis.
noem dit op sy naam: barbarisme, of dit nou swart of wit is wat dit doen
Volwassenes en die Regering stel die voorbeeld.
Alkes word opgelos met geweld so die Dept kan maar
Hand in eie boesem steek .
Wat verwag julle. Die govt en sy medepligte eff'ing vriende leer hulle hoe om dit te uitsorteer. Give me your child for the first seven years of his life and I'll make him the perfect communist.